b'\n_START_ARTICLE_\nAuch\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Gaskonji ob reki Gers, 77 km zahodno od Toulousa.\n_START_SECTION_\nZgodovina\n_START_PARAGRAPH_\nAuch je starodavno mesto. Samo ime izhaja iz imena akvitanskega plemena Avskov (latinsko Ausci), ki so naseljevali to ozemlje za \xc4\x8dasa rimskega osvajanja leta 50 pred na\xc5\xa1im \xc5\xa1tetjem. Kraj, prvotni oppidum Elimberris, so Rimljani preimenovali v Augusta Auscorum. V tem \xc4\x8dasu je bil kraj eden od dvanajstih civitates v provinci Novempopulana (Gaskonja). Leta 409, po uni\xc4\x8denju \xc3\x89auzeja s strani Vandalov, je Auch postal novo glavno mesto Gaskonje, poleg tega pa tudi sede\xc5\xbe nad\xc5\xa1kofije, ki je pokrivala celotno pokrajino. Le-ta je trajala vse do francoske revolucije, ko je bil ustanovljen departma Gers.'